कृष्णराज वोडेयार चतुर्थ
कृष्णा चतुर्थ मैसूर के वाडियार राजवंश के 24वें शासक थे जिसने मैसूर राज्य पर 1399 से 1950 तक शासन किया।
चारसद्दा ज़िला
प्राचीनकाल में चारसद्दा गंधार राज्य का हिस्सा हुआ करता था। ५१६ ईसापूर्व में ईरान के हख़ामनी साम्राज्य ने उसपर क़ब्ज़ा कर लिया और उसे अपनी सातवी सात्रापी (प्रान्त) का हिस्सा बना लिया। इस से वह ईरान के सम्राट दरयुश प्रथम के अधीन हो गया और ३३६ ईसापूर्व में सिकंदर महान द्वारा हख़ामनी साम्राज्य को नष्ट करने तक उसका हिस्सा रहा। सिकंदर की मृत्यु के बाद ३२३ ईसापूर्व में मौर्य राजवंश के प्रथम सम्राट चन्द्रगुप्त मौर्य ने गंधार को अपने अधीन कर लिया। इसी वंश के सम्राट अशोक ने इस क्षेत्र में बौद्ध धर्म का प्रचार किया और स्तूप बनवाए। इसी क्षेत्र में हिन्द-यवन राजाओं का भी कुछ भाग में ज़ोर रहा। ६३० ईसवी में यहाँ से गुजरने वाले चीनी तीर्थयात्री ह्वेन त्सांग ने अपने वर्णन में यहाँ के स्तूप को 'पो-लू-शा' का नाम दिया और कहा की उसकी परिधि (सर्कमफ़्रेन्स​) ४ किलोमीटर थी। वर्णनों से यह पता लगता है कि चारसद्दा के पूर्वी भाग में एक हिन्दू मंदिर था और उत्तर में एक बौद्ध मठ था। १०२६ ईसवी में महमूद ग़ज़नी ने इस इलाक़े पर क़ब्ज़ा कर के यहाँ के जन-समुदाय का इस्लामीकरण कर दिया।